അസറ്റ്‌ലീൻ

അസറ്റ്‌ലീൻ ശാസ്ത്രീയ നാമം : ശാസ്ത്രീയ നാമം : ഈഥൈൻ ( Ethyne ) എന്നത് C2H2എന്ന രാസ സൂത്രത്തിൽ അറിയപ്പെടുന്ന ഒരു സംയുക്തമാണ്.ഈ ഹൈഡ്രോ കാർബൺ ,  ഏറ്റവും ലളിതമായ ആൽക്കൈൻ ആണു . ഈ നിറമില്ലാത്ത വാതകം ഇന്ധനം ആയി ഉപയോഗിക്കുന്നു.  സാധാരണ ആയി മണം ഇല്ലാത്ത വാതകം ആണിത്. എങ്കിലും  വ്യാവസായിക ആവശ്യങ്ങൾക്ക് ഉപയോഗിക്കുന്ന ഈഥൈനു മണം ഉണ്ടായിരുക്കും. അതിൽ അടങ്ങിയിട്ടുള്ള മാലിന്യങ്ങൾ കാരണമാണ് മണം ഉണ്ടാകുന്നത്.Compressed Gas Association (1995) Material Safety and Data Sheet – Acetylene .

ആൽക്കൈൻ  എന്ന നിലയിൽ  അസറ്റ്‌ലീൻ  അപൂരിതമാണ്. ത്രിബന്ധനം വഴി രണ്ടു കാർബൺ ആറ്റങ്ങൾ ബന്ധിച്ചിരിക്കുന്നു.

കണ്ടെത്തുന്നു
എഡ്മണ്ട് ഡേവി ആണ് 1836 ഇൽ അസറ്റ്ലീൻ കണ്ടുപിടിക്കുന്നത്. അദ്ദേഹം ഇതിനെ "പുതിയ ഒരു ഹൈഡ്രജൻ കാർബറേറ്റ് " എന്നാണു വിളിച്ചത് .  ഇതിനെ അസറ്റ്ലീൻ എന്ന പേര് നൽകിയത്  1860 ഇൽ ഫ്രഞ്ച് രസതന്ത്രജ്ഞൻ ആയ മാർസെലിൻ ബെര്ത്തെലോട്ട് ആയിരുന്നു.
ഓർഗാനിക് സംയുക്തങ്ങൾ ആയ മെഥനൊൾ , എഥനോൾ തുടങ്ങിയവയെ ചൂടുള്ള ട്യൂബിൽ കൂടെ കടത്തിയാണ് മാർസെലിൻ , അസറ്റ്ലീൻ നിർമ്മിച്ചത് . ഇദ്ദേഹം പിന്നീട് ഒരു കാർബൺ ആർക്ക്  ലൂടെ ഹൈഡ്രജൻ കടത്തിവിട്ടു കൊണ്ട് നേരിട്ട് അസറ്റ്ലീൻ നിർമിച്ചു .

വ്യാവസായിക ഉൽപാദനം
ഇന്ന് അസറ്റ്‌ലീൻ നിർമ്മിക്കുന്നത്  മീഥേൻ ന്റെ ഭാഗിക ജ്വലനം വഴിയാണ്.  ഹൈഡ്രോ കാർബണുകളെ  ക്രാക്കിങ് നടത്തിയും അസറ്റ്‌ലീൻ നിർമ്മിക്കാറുണ്ട് .അങ്ങനെ ഉള്ള രാസ പ്രവർത്തനത്തിന്റെ ഉപോല്പ്പന്നമാണ് ഇത്.

വ്യാവസായിക ഉപയോഗം
അസറ്റ്‌ലീൻ വ്യാപകമായി ഉപയോഗിക്കുന്നത് വെൽഡിങ്ങ് , കട്ടിംഗ് തുടങ്ങിയ ആവശ്യങ്ങൾക്കാണ് . വലിയ കപ്പലുകൾ വരെ 
പൊളിക്കുവാൻ അസറ്റ്‌ലീൻ ഉപയോഗിക്കുന്നു  National Geographic Magazine, May 2014,Page 104-106  . അസറ്റ്‌ലീൻ , ഓക്സിജന്റെ സാന്നിധ്യത്തിൽ ജ്വലിക്കുമ്പോൾ  3300 °C താപം ഉണ്ടാകുന്നു. സാധാരണ ഉപയോഗിക്കുന്ന ഇന്ധനങ്ങളിൽ ഏറ്റവും ചൂട് കൂടുതൽ ഉണ്ടാക്കുന്നത്‌  ഈ ഓക്സാഅസറ്റ്‌ലീൻ ആണ്.  

അവലംബം

Category:ഹൈഡ്രോകാർബണുകൾ
വർഗ്ഗം:ആൽക്കൈനുകൾ
വർഗ്ഗം:വ്യാവസായിക വാതകങ്ങൾ
വർഗ്ഗം:വാതക ഇന്ധനങ്ങൾ